gl gl gl es en gl gl ast es pt es gl gl gl gl en ast gl gl es en gl en it fr gl gl gl gl gl es pt en en en gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl it gl gl gl gl gl gl es pt en en en es pt gl gl gl gl gl gl gl gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
A Deputación de Pontevedra investiu estes tres anos nos concellos de Tabeirós-Terra de Montes 16,5 millóns - Nós Televisión
Carmela Silva asegura que é “o maior investimento da historia da Deputación” e afirma que “non hai actividade, obra ou servizo nos tres concellos nos que non estea a Deputación”
Carmela Silva no almorzo informativo na Estrada
Tres anos despois da súa chegada ao goberno a Presidenta da Deputación de Pontevedra, Carmela Silva, quixo explicar o traballo que desenvolveu esta institución nos concellos da Estrada, Forcarei e Cerdedo-Cotobade.
Cun feixe de documentos riba da mesa comezou informando que polos datos de que dispón a inversión do organismo que preside na comarca de Tabeirós-Terra de Montes nestes anos baixo o seu mandato “é o maior investimento da historia da Deputación”: un total de preto de 16 millóns e medio de euros.
O maior investimento vén do Plan Concellos da Deputación de Pontevedra que supuxo unha achega de preto de 11 millóns e medio de euros na comarca, con 6.010.500 € para A Estrada, 3.424.086 € para Cerdedo-Cotobade e outros 2.004.176 € para Forcarei.
Dentro deste Plan Carmela Silva explicou, por exemplo, que se crearon 194 empregos na comarca, que se distribúen da seguinte maneira: 97 na Estrada (883.000 €), 68 en Cerdedo-Cotobade (604.000 €) e 29 en Forcarei (270.000 €). En total, sumando os variados plans de práctica laboral, conseguiuse crear 233 postos de emprego e de formación.
Cohesión Social e Xuventude
No apartado de Cohesión Social e Xuventude, o achegado a Tabeirós-Terra de Montes sitúase en arredor de 600.000 euros: 591.529 € que permitiron, entre outros aspectos, mobilizar a preto de 4.000 veciñas e veciños de 36 asociacións cos programas provinciais de actividades.
A distribución destas axudas realizouse a través do plan de cofinanciamento dos servizos comunitarios, axudas de emerxencia, teleasistencia e axudas a colectivos sociais.
2,7 millóns de euros para as estradas da comarca
A Deputación de Pontevedra apostou pola mobilidade na comarca. Carmela Silva lembrou que o investimento foi superior aos 2,7 millóns de euros para a realización de “obras de mellora nas estradas provinciais de Tabeirós-Terra de Montes e distintos plans de mobilidade”.
Por concellos distribúense así: A Estrada (648.000 €), Cerdedo-Cotobade (1.322.000 €) e Forcarei (126.000 €).
Carmela Silva informou que na área de Igualdade da Deputación o investimento foi de máis de 116.000 € para “fomentar a igualdade e a concienciación contra as violencias machistas con máis dun centenar de cursos”. Accións e medidadas que tiveron como obxectivo o fomento da igualdade e a prevención das violencias machistas a través do programa Conectadas e Mulleres en Acción. Violencia Zero.
En Cultura, a Deputación de Pontevedra investiu na comarca preto de 300.000 € para realizar ducias de actividades dos concellos, das asociacións, das entidades e das comisións de festas. Entre elas figuran as axudas para a dinamización da lingua galega para o que se destinaron máis de 40.000€ ou para a rehabilitación e sinalización do patrimonio cunha achega de 28.000€.
Medio ambiente e novas tecnoloxías
A presidenta da Deputación explicou aos medios presentes que unha das prioridades do seu organismo era o Medio Ambiente. Salientou a mellora dos montes mediante a creación de parques forestais e o mantemento dos campos de fútbol.
En Novas tecnoloxías o investimento da Deputación supera os 83.000 €, sobre todo “para implantar a administración electrónica e impulsar as TIC a través do servizo SmartPeme”.
“Investimos máis de 150.000 € en axudas, beneficiando a máis de 40 clubs, entidades, asociacións e deportistas da comarca e 250 nenas e nenos nas DEPOrte Escolas”
Deportes e actividades de atención cidadá
A presidenta da Deputación achegou datos das inversións en deporte que se fixeron na comarca. “Investimos máis de 150.000 € en axudas, beneficiando a máis de 40 clubs, entidades, asociacións e deportistas da comarca e 250 nenas e nenos nas DEPOrte Escolas”, afirmou Carmela Silva.
As achegas tamén facilitaron o traballo de deportistas individuais. A Deputación colaborou con 4 deportistas da Estrada e un olímpico de Cerdedo-Cotobade, unha achega próxima aos 10.000 €. Ademais, a Copa Deputación supuxo a participación con éxito de 14 clubs de fútbol por valor de máis de 18.000 €
Carmela Silva explicou tamén que nestes tres anos de mandato a Deputación movilizou a 3.900 persoas das comarcas a través de Depo en Marcha, En Ruta coa Depo, Depotermal, Tecendo Lazos, DepoRúARTE e Depo Aventura A Lanzada.
Por último a través de Turismo Rías Baixas, o investimento nas comarcas situouse en máis de 52.000 euros. Deles 10.000 € foron para actuacións de promoción nos tres concellos: a Ruta das Camelias e das Maceiras en flor, patrimonio natural e patrimonio literario…Ademais a Deputación de Pontevedra atendeu 11 solicitudes de impresión de carteleira de asociacións da Estrada e Forcarei.
Artigo anteriorA ‘Plataforma Casalonga Limpa’ desbota o “vertedoiro encuberto” que agora propón Toysal
Seguinte artigoAsí foi a presentación do Premio Ramón Piñeiro “Facer País” deste ano
ARTIGOS RELACIONADOSMÁIS DO AUTOR
A Deputación de Pontevedra investiu estes tres anos nos concellos de Tabeirós-Terra de Montes 16,5 millóns
O goberno da Deputación de Pontevedra fai un balance positivo dos tres anos na institución
A Deputación de Pontevedra apoia aos concellos na mudanza da lei de augas termais
A Deputación de Pontevedra adxudica as 20.000 prazas do programa “En Ruta coa Depo 2018”
A Deputación de Pontevedra adxudica o servizo de formación DepoEmprende 2017
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.